पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण के कारण 9वीं और 11वीं की ओपन बुक परीक्षा रद्द करके आंतरिक मूल्यांकन के आधार पर इनके विद्यार्थियों को परिणाम 30 अप्रैल तक घोषित करना था, जो शासन द्वारा कर्फ्यू आगे बढ़ाने के कारण नहीं हो पाया है, बल्कि अब तारीख 15 मई कर दी गई है। इसके साथ ही विमर्श पोर्टल पर इसे ऑनलाइन 20 मई तक दर्ज किया जा सकेगा। पहले इसकी तारीख भी 30 अप्रैल ही थी।
जिला शिक्षा अधिकारी यू.यू. भिड़े ने बताया कि मध्यप्रदेश शासन शिक्षा विभाग द्वारा 9वीं और 11वीं के विद्यार्थियों का परीक्षा परिणाम अब 30 अप्रैल की बजाय 15 मई तक शिक्षक बनाएंगे। इसे 20 मई को विमर्श पोर्टल पर ऑनलाइन डाउनलोड कर दिया जाएगा। इसे विद्यार्थी भी देख सकेंगे, क्योंकि बढ़ते संक्रमण के करण शिक्षा विभाग ने सुरक्षा के दृष्टि से इसे आगे बढ़ाया है। विद्यार्थियों का आंतरिक मूल्यांकन अर्धवार्षिक परीक्षा परिणाम और रिवीजन टेस्ट के आधार पर घोषित होगा।
इनमें से भी विद्यार्थियों को सर्वश्रेष्ठ परिणाम देखा जाएगा। उसके बाद इनका वार्षिक परीक्षा का परिणाम घोषित किया जाएगा। इस सत्र में भी नवंबर में संक्रमण की पहली लहर के लॉकडाउन के बाद स्कूलों को खोला गया था। इसमें विद्यार्थियों का वार्षिक कोर्स की कम किया था, परंतु दूसरी लहर में विद्यार्थियों की परीक्षा रद्द करनी पड़ी।
14308 हैं विद्यार्थी
जिले के 116 हाईस्कूल और हायर सेकंडरी के 9वीं के 8082 विद्यार्थी जिसमें से लड़के 3999 और लड़कियां 4083 हैं। इनके अलावा 11वीं के 6226 में से लड़के 3217 और लड़कियां 3009 हैं। कुल 14308 विद्यार्थियों को अपने परीक्षा परिणाम का इंतजार है, जो 20 मई को घोषित होने पर खत्म होगा। जिसकी तैयारियां की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn